एक सर्वे के मुताबिक़, महिलाएं पुरुष के मुक़ाबले ज़्यादा संवेदनशील होती हैं. इसलिए छोटी-छोटी बातों पर वह तुरंत अपनी प्रतिक्रियाएं देती हैं. अमूमन वो किसी से भी भावनात्मक रूप से अधिक जुड़ जाती हैं. ऐसे में जब उन्हें कोई चीज़ ग़लत लगती है, तो वे तुरंत प्रतिक्रिया देती हैं. भले ही समस्या दूसरे की ही क्यों न हो, पर वे स्वयं भी परेशान हो जाती हैं. यदि आपके साथ भी ऐसा ही कुछ है, तो अपनी इस आदत में बदलाव लाएं. सेंसिटिव होना बुरा नहीं, लेकिन उसी के लिए सेंसिटिव हो, जो इसके लायक हो. नहीं तो, आपके इस स्वभाव का फ़ायदा घर-परिवार के लोगों के अलावा आपके बॉस से लेकर कलीग तक उठा सकते हैं.